1.INDLEDNING

Forordning (EU) nr. 376/2014 har til formål at forbedre luftfartssikkerheden ved at sikre, at relevante sikkerhedsoplysninger relateret til civil luftfart indberettes, indsamles, opbevares, beskyttes, udveksles, videregives og analyseres. Indberetning af begivenheder har udelukkende til formål at forebygge havarier og hændelser.

Ved forordningens artikel 7, stk. 6, tillægges Kommissionen beføjelse til at vedtage delegerede retsakter i henhold til artikel 18 med henblik på at fastlægge den fælles europæiske risikoklassificeringsordning.

Desuden tillægges Kommissionen ved forordningens artikel 17 beføjelse til at vedtage delegerede retsakter i henhold til artikel 18 med henblik på at:

a) ajourføre listen over obligatoriske datafelter i indberetninger af begivenheder, som er fastsat i bilag I, hvis det på baggrund af de indhøstede erfaringer med anvendelsen af denne forordning viser sig nødvendigt at indføre ændringer med henblik på at forbedre luftfartssikkerheden

b) ajourføre formularen i bilag III vedrørende anmodning om oplysninger fra den europæiske centrale database for at tage hensyn til de indhøstede erfaringer og nye udviklinger

c) tilpasse alle bilagene til ECCAIRS-softwaren og ADREP-taksonomien samt til andre retsakter vedtaget af Unionen og til internationale aftaler.

På denne baggrund fastsættes det i forordningens artikel 18, stk. 2, at Kommissionen skal udarbejde en rapport til Europa-Parlamentet og Rådet vedrørende delegationen af beføjelser.

2.BEFØJELSE TIL AT VEDTAGE DELEGEREDE RETSAKTER

Den fælles europæiske risikoklassificeringsordning

Selve retsgrundlaget for vedtagelse af en delegeret retsakt om fastlæggelse af en fælles europæisk risikoklassificeringsordning er forordningens artikel 7, stk. 6, men stk. 5 og 7 i samme artikel også vigtige i denne sammenhæng.

Inden den delegerede retsakt om "fastlæggelse" af risikoklassificeringsordningen vedtages i henhold til artikel 7, stk. 6, skal ordningen "udvikles" i overensstemmelse med stk. 5 i samme artikel. Endvidere skal den risikoklassificeringsordning, der fastlægges i en delegeret retsakt, gennemføres i overensstemmelse med foranstaltninger, der fastlægges ved en gennemførelsesretsakt vedtaget i overensstemmelse med artikel 7, stk. 7. Med andre ord er den endelige gennemførelse af risikoklassificeringsordningen resultatet af en række på hinanden følgende, men nært forbundne skridt.

Udviklingen af risikoklassificeringsordningen blev afsluttet den 15. maj 2017 i overensstemmelse med den måldato, der er fastsat i artikel 7, stk. 5.

Arbejdet med henblik på efterfølgende at vedtage den delegerede retsakt om fastlæggelse af risikoklassificeringsordningen er påbegyndt, men endnu ikke afsluttet. For at skabe et sammenhængende regelsæt og sikre en vellykket gennemførelse af risikoklassificeringsordningen finder Kommissionen det mest hensigtsmæssigt, at den delegerede retsakt i henhold til stk. 6 udarbejdes sideløbende med den eller de gennemførelsesretsakter, der er omhandlet i stk. 7, og at retsakterne vedtages samtidigt.

Derfor har Kommissionen hidtil ikke udøvet den delegerede beføjelse, der er tillagt den ved artikel 7, stk. 6, i forordning (EU) nr. 376/2014.

Ændring af bilagene

Ved forordningens artikel 17 tillægges Kommissionen beføjelse til om nødvendigt at vedtage delegerede retsakter for at ændre forordningens bilag. Det forventes, at sådanne ændringer bliver nødvendige på et senere tidspunkt i lyset af de indhøstede erfaringer og udviklingen i forbindelse med forordningens gennemførelse, men indtil videre er det fastslået, at det nuværende indhold af bilagene stadig er egnet til formålet.

Derfor har Kommissionen hidtil ikke udøvet sin beføjelse til at vedtage delegerede retsakter om ændring af bilagene.

3.KONKLUSIONER